

VLADA REPUBLIKE HRVATSKE

Zagreb, 22. studenoga 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Saše Đujića, u vezi s pozicioniranjem Hrvatske na listi konkurentnosti |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Saše Đujića, u vezi s pozicioniranjem Hrvatske na listi konkurentnosti - odgovor Vlade

 Zastupnik u Hrvatskome saboru, Saša Đujić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s pozicioniranjem Hrvatske na listi konkurentnosti.

 Na navedeno zastupničko pitanje Vlada Republike Hrvatske, daje sljedeći odgovor:

 Vlada Republike Hrvatske pokrenula je temeljem Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17) izradu Nacionalne razvojne strategije Republike Hrvatske do 2030. godine (u daljnjem tekstu: Nacionalna razvojna strategija).

Prilikom izrade Nacionalne razvojne strategije identificirat će se i osmisliti najbolji način kako u idućih 10 godina iskoristiti sve gospodarske, prirodne, društvene i ljudske potencijale za kvalitetan napredak te rast i razvoj Republike Hrvatske. S tim ciljem i u suradnji sa širokim krugom institucionalnih partnera i građana, oblikovat će se strategija koja će odrediti cjeloviti i sveobuhvatni razvoj Republike Hrvatske do 2030. godine.

Ministarstvo gospodarstva, poduzetništva i obrta također je u okviru svoje nadležnosti izradilo i niz strateških dokumenata (Strategija razvoja poduzetništva Republike Hrvatske 2013. - 2020., Industrijska strategija Republike Hrvatske 2014. -2020., Strategija poticanja inovacija Republike Hrvatske 2014. - 2020. te Strategija pametne specijalizacije Republike Hrvatske za razdoblje od 2016. do 2020. godine), koji se komplementarno nadovezuju i teže jačanju sveukupnog gospodarstva Republike Hrvatske kroz razne aktivnosti i područja ulaganja.

 Eventualno potrebna dodatna obrazloženja u vezi s pitanjem zastupnika, dat će Darko Horvat, ministar gospodarstva, poduzetništva i obrta.

PREDSJEDNIK

mr. sc. Andrej Plenković